सीबीआई आयकर आयुक्त के 25 लाख रुपया के रिश्वत लेवे के मामला में गिरफ्तार कईलस
कोलकाता – सीबीआई आयकर विभाग में संयुक्त आयुक्त के पद प तैनात अधिकारी के 25 लाख रुपया के रिश्वत मांगे के जुर्म में गिरफ्तार क लेलस।
सीबीआई के सूत्र से मिलल जानकारी के मुताबीक संयुक्त आयुक्त दीपक जे मेहता अवुरी आयकर अधिकारी पीएन श्रीवास्तव समेत ए मामला में दलाल के भूमिका निभावे वाला, चार्टेड अकाउंटेंट समरेन्द्र नाथ घोष के भी रिश्वत के मांग करत अवरू रिश्वत लेत गिरफ्तार कईल गईल।
सीबीआई के मुताबीक गुप्त सूचना के आधार प भईल घेराबंदी में पश्चिम बंगाल के एगो व्यापारी से श्रीवास्तव अवुरी घोष रिश्वत के पहिला किश्त के रूप में तीन लाख रुपया लेत, रंगे हाथ गिरफ्तार क लिहल गईल। इ लोग एगो व्यापारी के टैक्स अवुरी हर्जाना से बचावे खातिर रिश्वत के मांग कईले रहन।
सीबीआई के प्रवक्ता कहले कि, मेहता अवुरी श्रीवास्तव शिकायतकर्ता के टैक्स अवुरी हर्जाना में राहत दियावे खातिर 25 लाख रुपया के रिश्वत मंगले रहन। गिरफ्तारी के बाद ए मामला में आरोपित लोगन के मुंबई, कोलकाता अवुरी बिहार के अलग-अलग ठेकाना प छापामारी कईल जाता।
सीबीआई के मुताबीक ए छापामारी में सीबीआई के संयुक्त आयुक्त के मुंबई निवास से 3.5 लाख रुपया नगद, जमीन जायदाद के कागज़ अवुरी 14 बैंक खाता के जानकारी मिलल बा। फिलहाल ए सभ दस्तवेज के जांच कईल जाता।
फिलहाल गिरफ्तार तीनों आरोपी के अदालत न्यायिक हिरासत में भेज देले बिया।
bho_Deva bho_Deva bho_Deva bho_Deva bho_Deva bho_Deva bho_Deva